‫- סדרה מקורית של NETFLIX -‬
‫- כחול זימה -‬
‫כמו מיליוני אחרים,‬
‫שמעתי שזימה הכריז על הסרת הלוט‬ ‫מעל יצירת האמנות האחרונה שלו.‬
‫במהלך השנים ביקשתי פעמים רבות לראיין אותו,‬ ‫ותמיד נדחיתי.‬
‫כעת, מסיבה כלשהי,‬
‫כחול זימה ביקש לדבר איתי.‬
‫- קלייר מרקהאם, זימה ביקש לדבר איתך -‬
‫לא הצלחתי להחליט אם הכחול‬ ‫מתאים יותר לשמים או לים.‬
‫לא מתאים לאף אחד משניהם.‬
‫כחול זימה, זה צבע מדויק מאוד.‬
‫מעט מאוד ידוע על עברו של זימה.‬
‫מספרים שהוא החל את הקריירה שלו‬ ‫בציור דיוקנאות.‬
‫אבל עבור זימה,‬ ‫גוף האדם היווה נושא קטן מדי.‬
‫החיפוש אחר משמעות עמוקה יותר‬ ‫גרם לו להמשיך לחפש,‬
‫לחפש בקוסמוס עצמו.‬
‫כך התחילו ציורי הקיר.‬
‫הם היו מבריקים, ללא ספק.‬
‫יום אחד, זימה חשף ציור קיר‬ ‫שהיה בו משהו שונה.‬
‫באמצע הציור היה ריבוע כחול קטן.‬
‫הריבוע היה רק ההתחלה.‬
‫במהלך עשרות השנים הבאות,‬
‫הצורות המופשטות השתנו‬ ‫ונעשו דומיננטיות יותר.‬
‫אבל הגוון הכחול נותר זהה.‬
‫זה היה כחול זימה.‬
‫עד מהרה, זימה חשף את הראשון‬ ‫מציורי הקיר הכחולים שלו.‬
‫רבים חשבו שזימה לא יוכל להרחיק מעבר לכך.‬
‫הם טעו טעות גדולה.‬
‫כשרוב האנשים מדברים על התקופה הכחולה שלו,‬
‫הם מתכוונים לתקופת‬ ‫ציורי הקיר הענקיים באמת...‬
‫אבל זימה רק התחיל.‬
‫מה שפרסם באמת את זימה היה מופעי הראווה.‬
‫אפילו בקרב אלו שלא התעניינו באמנות.‬
‫אבל התהילה מעולם לא הייתה המטרה.‬
‫למרות כל הצלחתו, זימה עדיין חש חוסר סיפוק,‬
‫והדבר הבא שהוא עשה, היה מבחינת רבים‬ ‫קורבן גדול מדי למען האמנות.‬
‫אני שמח שהצלחת להגיע, קלייר.‬
‫איך הייתה הטיסה?‬
‫תירגעי, קלייר.‬
‫היי.‬
‫יש שמוצאים אותי מאיים,‬ ‫אבל מתגברים על כך מהר.‬
‫חלפו יותר מ-100 שנה‬ ‫מאז שדיברתי עם העיתונות.‬
‫הזמנתי אותך הנה כי אני רוצה‬ ‫שתעזרי לי לספר את סיפורי.‬
‫שנצא לטיול קצר?‬
‫הוא היה גבר נאה, אפילו אחרי כל השינויים.‬
‫היה כוכב לכת בשם קארקוב 8.‬
‫הוא התמחה בשינויים קיברנטיים בלתי חוקיים.‬
‫הוא עבר ניתוחים ביולוגיים רדיקליים‬
‫שאפשרו לו לשהות בסביבות קיצוניות‬
‫ללא צורך בחליפת מגן מסורבלת.‬
‫עיניו יכלו לראות בכל אורכי הגל.‬
‫הוא כבר לא נשם חמצן.‬
‫עורו הוחלף בפולימר דחוס‬
‫וכך הוא יצא כדי להתייחד עם הקוסמוס.‬
‫אבל מה שזימה הבין לבסוף‬
‫היה שהקוסמוס כבר דיבר את האמת שלו,‬
‫בצורה טובה הרבה יותר מכפי שהוא היה מסוגל.‬
‫חיפושי אחר האמת הביא אותי הנה.‬
‫המקום בו אצור את היצירה האחרונה שלי.‬
‫סוף סוף, אני מבין מה חיפשתי למצוא‬ ‫בעזרת האמנות שלי.‬
‫ומה הקשר בין זה לבין בריכת שחייה?‬
‫זו לא סתם בריכת שחייה.‬
‫לפני שנים רבות, היא הייתה שייכת‬ ‫לאישה רבת כשרונות‬
‫בעלת עניין רב ברובוטיקה יישומית.‬
‫היא יצרה עשרות רובוטים שיבצעו‬ ‫מטלות שונות ברחבי ביתה,‬
‫אבל היא בעיקר חיבבה את הרובוט‬ ‫שהיא יצרה כדי לנקות את הבריכה.‬
‫המכונה הקטנה עבדה ללא לאות,‬ ‫וקרצפה את דפנות הקרמיקה של הבריכה.‬
‫אבל האישה לא הייתה מרוצה מתוצאות העבודה,‬
‫אז היא העניקה לרובוט‬ ‫מערכת ראייה צבעונית מלאה‬
‫ומוח גדול דיו להפוך את המידע הוויזואלי‬
‫למודל סביבתי.‬
‫היא העניקה לו את היכולת לקבל החלטות,‬
‫לתכנן אסטרטגיות שונות לניקוי הבריכה.‬
‫היא המשיכה להשתמש במכונה‬ ‫כמצע ניסויים לסוגי חומרה ותוכנה חדשים.‬
‫ולאט לאט, המכונה נעשתה מודעת יותר.‬
‫בסופו של דבר, האישה מתה,‬
‫אבל המכונה הקטנה עברה דרך בעלים שונים.‬
‫הם הוסיפו דברים, ביצעו שינויים פה ושם‬
‫ובכל פעם, המכונה נעשתה חיה יותר.‬
‫נעשתה יותר...‬
‫כמוני.‬
‫זו אותה בריכה.‬
‫דאגתי שיחפרו אותה ויעבירו אותה הנה.‬
‫אבל אתה אדם עם חלקי מכונה,‬ ‫לא מכונה שחושבת שהיא אדם.‬
‫לפעמים אפילו לי קשה להבין מה הפכתי להיות.‬
‫וקשה לי עוד יותר לזכור מה הייתי פעם.‬
‫הכחול שבאריחים...‬
‫"כחול זימה", היצרן קרא לו.‬
‫הדבר הראשון שראיתי אי פעם.‬
‫כאן התחלתי.‬
‫מכונה גולמית שבקושי מסוגלת לנווט את עצמה.‬
‫אבל זה היה עולמי.‬
‫זה כל מה שידעתי, כל מה שהייתי צריך לדעת.‬
‫ועכשיו?‬
‫אטבול במים.‬
‫וכשאעשה זאת, תפקודי המוח הגבוהים שלי‬ ‫ייכבו בהדרגה...‬
‫אשיל את עצמי מעליי...‬
‫אשאיר רק חלק קטן שיוכל להתרשם מסביבתו.‬
‫שיוכל להפיק עונג פשוט ממשימה שבוצעה כהלכה.‬
‫חיפושי אחר האמת הסתיים סוף סוף.‬
‫אני הולך הביתה.‬